**REPUBLIKA HRVATSKA**

**MEĐIMURSKA ŽUPANIJA**

**OSNOVNA ŠKOLA PRELOG**

**TRG BANA JELAČIĆA 2**

**PRELOG**

KLASA: 112-03/23-01/01

URBROJ: 2109-40-01-23-7

Prelog, 22. rujna 2023.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine” 87/08., 86/09., 92/10., 105/10. – ispr., 90/11., 16/12., 86/12., 126/12. – pročišćeni tekst, 94/13, 152/14, 7/17, 68/18, 98/19, 64/20 i 151/22) i članka 6. i 7. Pravilnika o zapošljavanju Osnovne škole Prelog, ravnateljica Osnovne škole Prelog objavljuje

**NATJEČAJ**

**za popunu radnog mjesta**

* **Učitelj/ica INFORMATIKE - 1 izvršitelj/ica, na neodređeno nepuno radno vrijeme, 20 sati tjedno**

**mjesto rada: Osnovna škola Prelog, Trg bana Jelačića 2, 40 323 Prelog**

Uvjeti:

Osim općih uvjeta sukladno općim propisima o radu kandidati trebaju zadovoljiti i posebne uvjete propisane u članku 105. Zakona o odgoju i obrazovanju u osnovnoj i srednjoj školi i u skladu s Pravilnikom o stručnoj spremi i pedagoško-psihološkom obrazovanju učitelja i stručnih suradnika u osnovnoj školi (NN 6/19. i 75/20.)

**Na natječaj za radno mjesto mogu se ravnopravno prijaviti osobe oba spola, a izrazi koji se koriste u ovom natječaju za osobe u muškom rodu korišteni su neutralno i odnose se i na muške i ženske kandidate.**

**Uz pisanu i vlastoručno potpisanu prijavu kandidati su obvezni priložiti (u izvorniku, ovjerenoj preslici ili elektroničkom zapisu):**

* **životopis,**
* **diplomu odnosno dokaz o stečenoj stručnoj spremi,**
* **dokaz o državljanstvu,**
* **uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od dana raspisivanja natječaja,**
* **elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (HZMO)**

**U prijavi na natječaj kandidati trebaju navesti osobne podatke (osobno ime, adresu stanovanja, broj telefona odnosno mobitela i e-mail adresu na koju će biti dostavljena obavijest o datumu i vremenu procjene odnosno testiranja), te naziv radnog mjesta na koje se prijavljuje.**

Kandidati koji će pravodobno dostaviti potpunu prijavu sa svim prilozima odnosno ispravama (u izvorniku, ovjerenoj preslici ili elektroničkom zapisu) i ispunjavaju uvjete natječaja dužni su pristupiti procjeni odnosno testiranju prema odredbama Pravilnika o zapošljavanju OŠ Prelog objavljenog na sljedećoj poveznici: [http://www.os-prelog.skole.hr/dokumentacija](http://www.os-prelog.skole.hr/dokumenticija)

Procjena odnosno testiranje kandidata koji ispunjavaju uvjete natječaja vršit će se iz poznavanja odredbi Zakona o odgoju i obrazovanju u osnovnoj i srednjoj školi, Pravilnika o načinima, postupcima i elementima vrednovanja učenika u osnovnoj i srednjoj školi, Pravilnika o kriterijima za izricanje pedagoških mjera, Pravilnika o izvođenju izleta, ekskurzija i drugih odgojno-obrazovnih aktivnosti izvan škole, Pravilnika o osnovnoškolskom i srednjoškolskom odgoju i obrazovanju učenika s teškoćama u razvoju, Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, Godišnjeg izvedbenog kurikuluma za Informatiku od 1. – 8. razreda za osnovne škole u Republici Hrvatskoj – za radno mjesto učitelja/ice Informatike, Pravilnika o pedagoškoj dokumentaciji i evidenciji te javnim ispravama u školskim ustanovama, te Statuta OŠ Prelog.

Kandidat koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03 i 148/13) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14. i 39/18.) dužni su u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

**Prijavu s traženom dokumentacijom kandidati podnose u papirnatom obliku i to direktnom dostavom na adresu Škole ili poštom najkasnije do 30. rujna 2023. godine na adresu: Osnovna škola Prelog, Trg bana Jelačića 2, 40 323 Prelog s naznakom:**

 **„ZA NATJEČAJ – UČITELJ/ICA INFORMATIKE“**

**Rok za podnošenje prijava kandidata je osam (8) dana od dana objave natječaja.**

**Nepotpune i nepravodobno pristigle prijave neće se razmatrati.**

Kandidati će o rezultatima izbora biti obaviješteni u roku od 15 dana od izbora putem **web stranice Osnovne škole Prelog** <http://os-prelog.skole.hr/> pod Natječaji.

Iznimno, ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima sve se kandidate izvješćuje istim tekstom obavijesti o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnim propisima izvješćuje pisanom preporučenom poštanskom pošiljkom s povratnicom.

Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Izvornike ili ovjerene preslike isprava dostavljenih na natječaj kandidati mogu preuzeti osobno u tajništvu škole nakon objave rezultata natječaja. Kandidati koji ne preuzmu isprave u roku od 15 dana, isprave će biti poslane poštom.

**Napomena: natječaj je objavljen 22. rujna 2023. godine na oglasnoj ploči i web stranicama Osnovne škole Prelog i Hrvatskog zavoda za zapošljavanje.**

 Ravnateljica škole:

 Melita Trupković, dipl. uč.